KTB โบรกอัพกำไรปีนี้แตะ 3.4 หมื่นล้าน โต 56% โบรกเชียร์ซื้อเคาะเป้าใหม่ 20 บาท
KTB โบรกอัพประมาณการกำไรปีนี้แตะ 3.4 หมื่นล้าน โต 56% โบรกเชียร์ซื้อชูหุ้น Laggard เคาะเป้าใหม่ 20 บาท
KTB โบรกอัพประมาณการกำไรปีนี้แตะ 3.4 หมื่นล้าน โต 56% โบรกเชียร์ซื้อชูหุ้น Laggard เคาะเป้าใหม่ 20 บาท
25 ต.ค. 2565

บล.โนมูระ พัฒนสิน ระบุในบทวิเคราะห์วันนี้ (25 ต.ค.65) ว่า ธนาคารกรุงไทย จำกัด (มหาชน) หรือ KTB ยังคงคำแนะนำ “ซื้อ” แต่มีการปรับราคาเป้าหมายเพิ่มขึ้นเป็น 20.00 บาท จากเดิมที่ 18.00 บาท และมีการปรับกำไรเพิ่มขึ้นโดย KTB ประกาศกำไรสุทธิในไตรมาส 3/2565 อยู่ที่ 8.5 พันล้านบาท เพิ่มขึ้น 67% เทียบช่วงเดียวกันของปีก่อน และ เพิ่มขึ้น 1% เทียบไตรมาสก่อนหน้า ดีกว่าที่ตลาดโต 9% และเราคาดโต 10% เพราะมีกำไรจากเงินลงทุนและมีรายได้ค่าธรรมเนียมเพิ่มขึ้นมากกว่าคาด
ส่วน NPL ทรงตัวได้ดีจากไตรมาสก่อนที่ 3.32% กำไรสุทธิในงวด 9 เดือนแรกปี 2565 คิดเป็น 86% จากประมาณการกำไร ทำให้มีการปรับประมาณการกำไรสุทธิในปี 2565-2566 เพิ่มขึ้น13-17% จากการปรับ credit cost ลงและปรับกำไรจากเงินลงทุนเพิ่มขึ้น ทำให้ได้กำไรสุทธิในปี 2565 อยู่ที่ 3.4 หมื่นล้านบาท เพิ่มขึ้นถึง 56% เทียบช่วงเดียวกันของปีก่อน
ขณะที่คาดว่ากำไรสุทธิในไตรมาส 4/2565 จะเพิ่มขึ้นโดดเด่น เทียบช่วงเดียวกันของปีก่อน จากสำรองฯ ที่ยังอยู่ในระดับต่ำและ NIM ที่เพิ่มขึ้นได้ดีราคาหุ้นปรับตัวเพิ่มขึ้น 12% และ 37%ใน 3 เดือน และ 6 เดือนที่ผ่านมาเมื่อเทียบกับ SET
ทั้งนี้จากกำไรที่ออกมาดีกว่าคาดทุกไตรมาสตั้งแต่ไตรมาส 2/2566 ที่ผ่านมา และได้รับผลดีจากแนวโน้มอัตราดอกเบี้ยที่เป็นขาขึ้น โดยเลือก KTB เป็น Top pick ด้าน valuation ปัจจุบันยัง laggard เมื่อเทียบในกลุ่มธนาคาร โดยซื้อขายที่ระดับต่ำเพียง PBV ที่ 0.65 เท่า (กลุ่มธนาคารซื้อขายที่ 0.70 เท่า) ขณะที่คาดว่าจะมี upside เพิ่มจากการใช้ data ใน application เป๋าตังและอื่นๆที่ช่วยเหลือรัฐบาล ซึ่งสามารถนาข้อมูลมา cross-selling เพิ่มเติมได้อีกในอนาคต